Noen kjente nyfilosofer var Bernard-Henri Lévy, André Glucksmann, Jean-Marie Benoist, Jean-Paul Dollé og Christian Jambet. De var påvirket av den politiske situasjonen i sin samtid, inkludert mai-opprøret i 1968 og Sovjetunionens undertrykkelse av oppstanden i Tsjekkoslovakia i 1968. Også informasjon om GULag-systemet i Sovjetunionen, og Aleksandr Solzjenitsyns refleksjoner i Gulag-arkipelet, var med på å danne et bakteppe for de nye filosofenes kritikk.